Publication: Magyar Közlöny
Issue: MK-2011-139 (Year: 2011, Number: 139)
Era: contemporary
Section: A közoktatásról szóló 1993. évi LXXIX. törvény (a továbbiakban Kt.) 88. § (1) bekezdése helyébe a következõ
Paragraph Index: 203

A közoktatásról szóló 1993. évi LXXIX. törvény (a továbbiakban Kt.) 88. § (1) bekezdése helyébe a következõ rendelkezés lép: „(1) A fõvárosi önkormányzat a fõvárosi kerületi önkormányzatok, a Kormány általános hatáskörû területi államigazgatási szerve a megye területén mûködõ helyi önkormányzatok véleményének kikérésével és közremûködésével – a közoktatási feladatok megszervezéséhez szükséges önkormányzati döntés elõkészítését szolgáló – feladatellátási, intézményhálózat-mûködtetési és köznevelési fejlesztési tervet (a továbbiakban együtt: fejlesztési terv) készít. A fejlesztési terv készítésénél a Központi Statisztikai Hivatal, állami foglalkoztatási szerv (a továbbiakban együtt: közremûködõk), a területi gazdasági kamara, a fõvárosi, megyei szülõi és diákszervezet, a nem állami, nem önkormányzati intézményfenntartók, a fõvárosi, megyei szintû pedagógus-szakszervezet véleményét ki kell kérni. A fejlesztési tervet a Kormány általános hatáskörû területi államigazgatási szerve és, saját területére vonatkozóan a megyei jogú város elkészíti, majd együttesen hagyják jóvá. A fejlesztési tervben önálló fejezetként jelenik meg az e törvény 86–87. §-ában meghatározott kötelezõ – a Kormány általános hatáskörû területi államigazgatási szerve által ellátott – feladatok ellátására, ennek keretei között a nyolcadik évfolyam elvégzése után középfokú tanulmányok folytatása iránti igények teljesítésére vonatkozó terv. A fejlesztési tervnek az oktatási feladatok ellátása tekintetében tartalmaznia kell a Kormány általános hatáskörû területi államigazgatási szerve és az önkormányzatok együttmûködésének alapelveit, az oktatási intézményrendszer átjárhatóságának biztosítékait és feltételeit. A fejlesztési terv elkészítésébe be kell vonni az érdekelt nemzetiségi önkormányzatokat. A fejlesztési terv elkészítéséhez – az adott nemzetiséget közvetlenül érintõ kérdésben – be kell szerezni az érintett települési és országos nemzetiségi önkormányzat egyetértését. A fõvárosi önkormányzat, illetve a Kormány általános hatáskörû területi államigazgatási szervének megkeresésére a közremûködõk kötelesek a fejlesztési terv elkészítéséhez szükséges adatokat szolgáltatni. A fõvárosi fejlesztési tervet a fõvárosi önkormányzat határozattal adja ki. A megyei fejlesztési tervet a Kormány általános hatáskörû területi államigazgatási szerve készíti el, nyilvánosságra hozza a honlapján, továbbá elektronikus úton megküldi az érintett önkormányzatoknak és a közoktatási intézményeknek. E bekezdés alkalmazásában szülõi és diákszervezet, pedagógus szakmai szervezet az a szervezet, amelyik alapszabályának és bírósági nyilvántartásba vételének igazolásával a fõvárosi önkormányzatnál vagy a Kormány általános hatáskörû területi államigazgatási szervénél bejelentkezett.”

Source: https://magyarkozlony.hu/hivatalos-lapok/d1ff19eb9ee18eb0fec72816386bf9c71d349cd2/dokumentumok/2c5f97f533f5488037633ed3dfce8baa724accb6/letoltes